שודד - ז' מלא (בלישנא): ראה יש' טז , ד.
שודד - ז' מל'; ובוגד ולא - ל'; כהתמך - ל'; תושד - ל'; כנלתך - ל'.
הוי האויב , שאתה שודד תמיד ואתה לא שדוד; ובוגד אתה תמיד , ואין אדם בוגדך ובוזזך; כהתמך להיות שודד - ככלותך שדידתך באותם שנגזרה גזירה עליהם להיות שדודים על ידך , תושד; כנלותך לבגוד - מנחם חיבר כנלותך - "ולא יטה לארץ מנלם" (איוב טו , כט) בחלק אחד; ו"מנלם" - המ"ם הראשונה בו - יסוד נופל , כמו מ"ם של 'מאמר' ושל 'מדע'. ויתכן להיות 'נל' לשון 'כליון' לפי העניין: כנלותך - לשון 'ככלותך' , "ולא יטה לארץ מנלם" - כליון הנגזר עליהם לא יטה לארץ להיות בטל והולך , אלא הולך וחזק.
כנלותך - לשון 'ככלותך' , כמו "לא יטה לארץ מנלם" (איוב טו , כט) - כליון הנגזר עליהם לא יטה לארץ להיות בטל והולך , אלא הולך וחזק. מדבר בסנחריב , שכשכילה להחריב את כל העולם , נעשה גם הוא לשוממות עולם. [ויונתן תירגם כנלותך - לשון 'ליאות ועייפות'].
הוי - לשון קריאה , והטעם: על אשור. כהתמך שודד - להיות שודד , תושד. כנלותך - כמו 'כהנלותך' , וכמוהו "ולא ירד לארץ מנלם" (איוב טו , כט).
הוי שדד - סנחריב ואשור. כהתמך להיות שודד אותם - שאתה שלוח ליסר כל זמן ששעה עומדת לך.
הוי שודד - אם נחמה היא כמו שכתבנו (ראה יש' לב , ט - י) , היא בימי חזקיהו , ויאמר הוי שודד על סנחריב , ואם היא עתידה לימות המשיח , יאמר הוי שודד על מלך הגוים שיהיה בימים ההם , והיא מלכות רביעית במראה שלדניאל (ראה דנ' י). אמר: הוי לך שודד , שלא היית עד עתה שדוד; והיית בוגד , ולא בגדו בך עדיין. כהתימך שודד תושד - כשתשלים להיות שודד , אחר כן תושד אתה , שישודדו אותך; רוצה לומר: כשיבא הזמן שתשבר , שתשלם מלכותך. כנלותך - משפטו: כהנלותך , כי הוא מקור מבניין 'הפעיל' , ועניינו כמו 'כהשלימך' , וכן "ולא יטה לארץ מנלם" (איוב טו , כט) , שפירושו: השלמתם ותכליתם. כהתימך - משפטו בדגש המ"ם , כי שרשו 'תמם' והוקל , כמו שהוקלו רבים מפעלי הכפל. תושד - בו"ו עם הדגש.
הוי שודד וגו' - זה קריאה לסנחריב שבו כוונת הפרק. ולא אמר הוי בעבור מה שזכר תחלה: שודד ואתה לא שדוד ובוגד ולא בגדו בך , רק מצד מה שסיים: כהתימך שודד תושד וגו'; והפך זה "הוי כל צמא לכו למים" וגו' (יש' נה , א) , והכל נכון בעברי ובהגיון , וגם זה ממין מה שזכרנו הרבה , והקש על זה. ובאור זה הכלל , גם באור ענין זה , כהתימך שודד תושד וגו' , שהוא ענין דק , הכל 'אוצר יי'' יבא. כנלותך - כהשלימך , כמו 'כהתימך'. ואין בידינו בעונותינו משרש 'נלה' , רק זה ו"מנלם" (איוב טו , כט).
הוי שודד - אומר על סנחריב: שאתה שודד כל העולם , ואתה אינך שדוד; ובוגד וגוזל כל העולם , ועדיין לא בגדו ובזזו בך אחרים. כהתמך שודד תושד - כלומר: כשתשלים להיות שודד , תושד מאחרים; והוא 'שם המקור' , 'נפעל'. 'כהתים שלך' - כמו 'כהשלים שלך'. כנלותך לבגד - נעלמה האל"ף , ופירוש: כנלאותך לבגוד - לכשתלאה לבגוד , יבגדו בך אחרים; והוא 'שם המקור' שלבניין 'נפעל' , כמו "כהגלות נגלות" (ש"ב ו , כ).